b'\n_START_ARTICLE_\nEsgl\xc3\xa9sia de Sant Jordi Desvalls\n_START_SECTION_\nDescripci\xc3\xb3\n_START_PARAGRAPH_\n\xc3\x89s un edifici situat en un petit tur\xc3\xb3 on hi havia assentat el castell. \xc3\x89s de grans dimensions i est\xc3\xa0 cobert a doble vessant amb teula \xc3\xa0rab. _NEWLINE_La fa\xc3\xa7ana, de l\xc3\xadnies senzilles, \xc3\xa9s centrada per una portalada rectangular amb ornaments barrocs. A sobre una forn\xc3\xadcula buida i una finestra rectangular, a dalt de tot hi ha una altra petita finestra rectangular. Tant la porta com les finestres es s\xc3\xb3n dovellades. a una banda de la porta hi ha un petit sarc\xc3\xb2fag. El campanar, aplatat, fou l\'antiga torre de l\'homenatge del castell, a la qual fou afegida la teulada piramidal amb quatre pilastres angulars i dos finestrals a cada costat. De la banda on emergeix la torre, els murs de l\'edifici s\xc3\xb3n atalussats._NEWLINE_T\xc3\xa9 una planta molt neta que crea un gran espai. L\'interior del temple consta d\'una sola nau amb volta i arcades laterals de punt rod\xc3\xb3. A cada arcada hi ha una capella.\n_START_SECTION_\nHist\xc3\xb2ria\n_START_PARAGRAPH_\nD\'origen rom\xc3\xa0nic, apareix esmentada el 1136, tot i que no queda cap vestigi de l\'\xc3\xa8poca inicial._NEWLINE_El 1737 es va procedir a la seva ampliaci\xc3\xb3, utilitzant part del terreny i estructura del castell enderrocat l\'any 1735. Hi havia un retaule del 1722 constru\xc3\xaft per Mari\xc3\xa0 Barnoya que es destru\xc3\xad a la guerra de 1936._NEWLINE_Entre les peces d\'art lit\xc3\xbargic que es conserven destaca un reliquiari del segle XV i una cust\xc3\xb2dia en plata al peu de la qual hi ha la inscripci\xc3\xb3: "Antoni Casas Argenter de Figueres he fet per lo pobla de Sant Jordi Desvalls en lo any 1726".'